69 każ ġdid ta' Covid-19 f'Malta
Imtella' Awwissu 17, 2020 - Aġġornata 17 Ta' Awwissu, 2020 6:09pm Il-Professur Charmaine Gauci waqt il-konferenza stampa tal-lum qalet li fl-aħħar 24 sieagħa ħarġu 69 każ ġdid ta' Covid-19 f'Malta u fiequ 10 persuni. Il-każijiet tal-lum għadhom qed jiġu investigati mentri mill-każijiet tal-bieraħ, 17-il każ huma membri tal-familja ta' każijiet li diġà kienu magħrufin, 12 minnhom kienu f'kuntatt diretti ma' każijiet magħrufa. 7 oħra ħarġu li kienu kollegi tax-xogħol ta' każijiet pożittivi, 5 huma minn cluster ta' Mount Carmel, 2 oħra mill-cluster ta' Paceville u 2 oħra huma każijiet impurtati. 2 persuni infettati huma marbutin ma' timijiet ta' football u waterpolo. B'kollox saru 2,269 swab test fl-aħħar 24 siegħa u 158,933 test kemm ilu li feġġ il-virus. Każijiet attivi hemm 607 mit-total globali ta' 1,375 ta' każijiet ta' coronavirus reġistrati f'Malta. Id-Deputat Prim Ministru, Chris Fearne qal ukoll li s'issa qatt ma kellna każ ta' persuna li ttestjat darbetjn pożittiva għall-Covid-19.